
Na temelju članka 31. Zakona o postupanju s nezakonito izgrađenim zgradama  („Narodne novine“ broj: 86/12., 143/13., 65/17. i 14/19. ) te članka 16. Statuta Općine Karojba („Službene novine Grada Pazina“ broj: 9/13., 2/18., 24/20. i 16/21.), Općinsko vijeće Općine Karojba na sjednici održanoj dana 16. lipnja 2026. godine, donijelo je
I Z V J E Š Ć E
o utrošku sredstava od naknade za zadržavanje nezakonito
izgrađenih zgrada u prostoru za 2025. godinu

Članak 1.
Općinsko vijeće Općine Karojba donijelo je dana 23. prosinca 2024. godine Program utroška sredstava ostvarenih od naknade za zadržavanje nezakonito izgrađenih zgrada u prostoru za 2025. godinu  („Službene novine Grada Pazina“ broj: 69/24).

Članak 2.
	U razdoblju od 01. siječnja do 31. prosinca 2025. godine planirani su prihodi od naknade za zadržavanje nezakonito izgrađenih zgrada u prostoru u iznosu od 500,00 EUR za izradu izmjena i dopuna prostornog plana uređenja Općine Karojba.

Članak 3.
	Utvrđuje se da su tijekom 2025. godine ostvarena sredstva od naknade za zadržavanje nezakonito izgrađenih zgrada u prostoru za Općinu Karojba u iznosu od 158,38 EUR.

Članak 4.
	Sredstva iz članka 2. ovog Izvješća neutrošena su u iznosu od 158,38 EUR i prenose se u sljedeću godinu za iste namjene.

Članak 5.
	Ovo Izvješće objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi, te stupa na snagu dan nakon dana objave.

